stanford-oval/wikipedia huggingface dataset:
Hätä on tarpeen: Kulttuuripessimismin nousu 1965–2015

| Hätä on tarpeen: Kulttuuripessimismin nousu 1965–2015 |
| --- | --- |

Kirjailija:  Tommi Uschanov
Kansitaiteilija:  Tuomo Parikka
Kieli:  suomi
Genre:  yleinen kulttuurihistoria
Kustantaja:  Teos
Julkaistu:  2015
Ulkoasu:  sidottu
Sivumäärä:  288
ISBN:  978-951-851-522-0
Löydä lisää kirjojaKirjallisuuden teemasivulta
Hätä on tarpeen: Kulttuuripessimismin nousu 1965–2015 on Tommi Uschanovin vuonna 2015 julkaistu kirja. Kirja käsittelee kulttuurin omakuvassa tapahtunutta huomattavaa muutosta. 1960-luvun puolivälissä vallitsi optimistinen asennoituminen ympäröivään yhteiskuntaan. Nykyisin vaikuttaa vallitsevan neuvottomuuden ja voimattomuuden ilmapiiri.
Teos oli ehdolla Vuoden tiedekirja -palkinnon 2015 saajaksi.
Aiheesta muualla

Apunen, Matti: Tommi Uschanov kirjoitti kulttuuripessimismin historian HS.fi 6.1.2016
Melander, Tommi: Jopa idiootit ovat lakanneet olemasta onnellisia Image.fi 31.10.2015.
Hirvisaari (Padasjoki, Päijänne)

Hirvisaari
| --- | --- |
Sijainti:  Padasjoki Päijät-Häme Suomi
Saariryhmä:  Hinttolansaaren saariryhmä
Vesialue:  Päijänne
Korkein kohta:  130 m 
Pinta-ala:  1,47 km²  
muokkaa - muokkaa wikitekstiä - muokkaa Wikidataa
Hirvisaari  on Päijänteen saari Päijät-Hämeessä Padasjoella.
Maantietoa

Saari on 1,8 kilometriä pitkä, 1,4 kilometriä leveä ja sen pinta-ala on 1,47 neliökilometriä . Se sijaitsee Hinttolansaaren saariryhmän pohjoisosassa Virmailanselän puolella. Saarelta on matkaa mantereelle Suomennurmen Vähäniemeen 1,6 kilometriä ja Kelventeeseen 650 metriä. Hirvisaaren eteläpuolella sijaitsee lähes 600 metrin päässä Hinttolansaari ja yhtä kaukana sen luoteispuolella Kärppäsaaret. Hirvisaaren rantojen läheisyydessä on kolme pikkusaarta ja Nimetön. Pohjoisessa on Korvenahonluoto, lounaassa Koiraluoto ja etelässä pieni saari. Nimettömän vieressä on myös pikkusaari. Nämä kaksi saarta sekä Koiraluoto kuuluvat Päijänteen kansallispuistoon. Saari on enimmäkseen alavaa metsämaata; koillispäässä kallioinen mäki kohoaa 52 metrin korkeuteen Päijänteestä. Sen juurella kivikkoinen rinne katsoo koilliseen. Saarella on ollut Leponiemen maatila, joka on  nykyään vapaa-ajan käytössä. Sen pellot on metsitetty. Rantojen läheisyyteen on rakennettu 20 vapaa-ajan asuntoa. Saaressa on Hollolan veneseuran saaritukikohta .
Luontoarvoja

Leponiemen ympäristöön on merkitty kolme pientä luonnonsuojelualuetta . Saaren koillisosaa luonnehditaan geomorfologisesti ja kasvillisuudeltaan arvokkaaksi alueeksi ja se suositellaan saariston kaavassa jätettävän autioksi. Saaren etelärannoilla ja erityisesti Rintaniemessä, joka sijaitsee saaren kaakkoispäässä, on reheviä lehtipuuvaltaisia metsiköitä. Korvenahonluoto ja Hirvensaarenluoto ovat merkittäviä lintukohteita.
Historiaa

Vuoden 1920 taloudellisessa kartassa on saari piirretty pohjoisosastaan kallioiseksi ja eteläosastaan soistuneeksi. Eteläosassa on kaksi peltopalstaa. Vuoden 1947 talouskartassa on siihen merkitty kaksi maatilaa. Eteläinen tila lienee Leponiemi, mutta luoteisrannan tilan nimi puuttuu kartoista.
Vuoden 1965 peruskartassa luoteisrannan tila on jo autio. Saaren itärannassa on saaren ensimmäinen vapaa-ajan asunto. Vuonna 1985 on Leponiemessä lopettettu viljelytoiminta ja sen pellot on metsitetty. Rannoilla sijaitsee nyt kahdeksan vapaa-ajan asuntoa. Vuonna 1996 vapaa-ajan asuntoja on 16 ja saaren luoteispuolen lahden luokse on raivattu laaja niittymäinen alue.
Hätkähdyttävä tulevaisuus

| Hätkähdyttävä tulevaisuus> Future Shock |
| --- | --- |

Alkuperäisteos
Kirjailija:  Alvin Toffler
Kieli:  englanniksi
Genre:  tietokirjallisuus
Kustantaja:  Random House
Julkaistu:  1970
Suomennos
Suomentaja:  Matti Kannasto
Kustantaja:  Otava
Julkaistu:  1972
Sivumäärä:  510
ISBN:  951-1-03713-7
Löydä lisää kirjojaKirjallisuuden teemasivulta
Hätkähdyttävä tulevaisuus on vuonna 1972 suomeksi käännetty Alvin Tofflerin kirjoittama teos. Kirja julkaistiin englanniksi alun perin 1970. Se on merkittävimpiä tulevaisuudentutkimuksen teoksia. Kirjan englanninkielinen nimi Future Shock on muunnelma kulttuurišokista, jolla tarkoitetaan vaikeuksia sopeutua toiseen kulttuuriin. Tulevaisuusšokilla niin ikään viitataan vaikeuteen sopeutua tulevaisuuden muutoksiin. Tekijä kirjoittaa tulevaisuudesta epäröimättömällä tavalla, koska Tofflerin mukaan jos hän olisi kirjoittanut ehkä, todennäköisesti ja minun mielestäni ynnä muuta samanlaista niin kirjassa olisi liian paljon niitä.
Sisältö

Kirjassa on 6 osaa, jotka on jaettu 20 lukuun:
| --- | --- |
 Johdanto 11  Ensimmäinen osa: Pysyvyyden kuolema 17 1. Kahdeksassadas elämänikä 19 2. Kiihdytyssysäys 29 3. Elämäntahti 47   Toinen osa: Lyhytaikaisuus 59 4. Esineet: Kertakäytön yhteiskunta 61 5. Paikat: uudet nomadit 87 6. Ihmiset: moduuli-ihminen 108 7. Organisaatiot: tuleva ad hocratia 137 8. Tieto: kineettinen kuva 165   Kolmas osa: Uutuus 195 9. Tieteen rata 197 10. Kokemustekijät 231 11. Perheen hajoaminen 250  :  Neljäs osa: Moninaisuus 273 12. Runsaudenpulan alkusyyt 275 13. Alaryhmien ylenpalttisuus 295 14. Elämäntyylien moninaisuus 314   Viides osa: Sopeutumiskyvyn rajat 335 15. Tulevaisuusišokki: sen ruumiilliset ulottuvuudet 337 16. Tulevaisuusišokki: sen henkiset ulottuvuudet 355   Kuudes osa: Eloonjäämisen strategiat 385 17. Miten selviytyä huomispäivästä 387 18. Tulevaisuuden koulutus 415 19. Teknologian kesyttäminen 446 20. Tulevaisuudensuunnittelun strategia 465   Kiitokset 509  
Kirjassa ei ole mukana bibliografiaa, yksityiskohtaisia alaviitteitä, jotka löytyvät sen englannin- ja ranskankielisistä laitoksista.
| 0 | 1 | 2 |
| --- | --- | --- |
| ” | Suurin ja vaarallisin ihme on ihmislajin huoleton menneisyyteen tuijottaminen, sen haluttomuus nähdä vauhdin kiihtymisen tosiseikkaa, aivan uuteen ekoteknologisen kehityksen vaiheeseen, vuorenvarmana siitä, että »ihmisluonto pysyy ennallaan» ja että »vakaat olot kyllä taas aikanaan palaavat». Hän kompastelee historian väkivaltaisimpaan murrokseen mutisten erään kuuluisan joskin likinäköisen sosiologin sanoin, että »nykyaikaistamisprosessi… on kutakuinkin loppuun viety». Hän vain kerta kaikkiaan kieltäytyy kuvittelemasta tulevaisuutta. | ” |
– Toffler s. 227, lainauksessa kiihtymisellä tarkoitetaan teknologisen kehityksen nopeutumista.
Kirjan takakansi.
ISO 3166-2:KI

ISO 3166-2:KI on ISO-standardointijärjestön standardi, joka määrittää geokoodit Kiribatille. ISO 3166-2:KI on ISO 3166-2 -standardin osajoukko, joka määrittää kolmen saariryhmän koodit.
Koodit

Koodin ensimmäinen osa on ISO 3166-1 -standardin mukainen Kiribatin maakoodi ”KI” ja toinen osa on aluekohtainen kirjain.
| Koodi | Alue |
| --- | --- |
KI-G: Gilbert Islands
KI-L: Line Islands
KI-P: Phoenix Islands
Henri Jean Guillaume Martin

| Henri Jean Guillaume Martin |
| --- | --- |
 Henri Jean Guillaume Martin noin vuonna 1899.
Henkilötiedot
Syntynyt: 5. elokuuta 1860 Toulouse, Ranska
Kuollut: marraskuu 1943 Labastide-du-Vert,  Lot, Ranska
Ammatti:  taidemaalari
Taiteilija
Ala:  maalaustaide
Taidesuuntaus:  impressionismi, pointillismi ja symbolismi
Henri Jean Guillaume Martin (5. elokuuta 1860 Toulouse, Ranska – marraskuu 1943 Labastide-du-Vert, Lot, Ranska) oli ranskalainen uusimpressionistinen taidemaalari.
Martin osti talon 1923 jo ennestään tutusta Colliouresta, jossa hänen ystävänsä Henri Marre vietti osan vuotta ja jonne hän asettui sittemmin vakituisesti. Siitä oli tullut taiteilijoiden suosima asuinpaikka. Toisen lähteen mukaan hän osti talon Cahorsista, jossa hän kuoli.
Martinin opettaja oli J. P. Laurens. Hän sai vaikutteita symbolismia edustavalta Puvis de Chavannesilta. Martin etääntyi sittemmin symbolismista ja maalasi omaperäisellä täplätekniikalla tyyliteltyjä henkilökuvia sisältäviä ihanteellisia maisemia, joissa hän yhdisteli monumentaalityyliä ilma- ja valotutkielmaan. Häntä ei kuitenkaan pidetä uraauurtavana tyylin edustajana, joskin hänen maalauksensa saivat myönteisen vastaanoton. Hän teki myös isoja seinämaalauksia. Hänen teoksiaan on muun muassa Pariisissa, Marseillessa ja Toulousessa, ja Cahorsissa on Martinin nimeä kantava museo Musée Cahors Henri-Martin, jonka painopiste on Martinin tuotannossa, vaikka se onkin paikallinen yleismuseo..
Aiheesta muualla

Kuvia tai muita tiedostoja aiheesta Henri Jean Guillaume Martin Wikimedia Commonsissa
Iggesund

Iggesundin kirkko.
Iggesund on taajama Hudiksvallin kunnassa Ruotsin Gävleborgin läänissä, noin 45 km Söderhamnista pohjoiseen ja 70 km Ljusdalista kaakkoon. Iggesund oli vuosina 1963–1971 oma kuntansa. Pohjanlahden rannalla sijaitsevan Iggesundin asukasluku vuonna 2020 oli 3 437.
Iggesund on teollisuusyhdyskunta, joka on kasvanut sahatoimintaa, sellu- ja kartonkiteollisuutta, kemianteollisuutta, metalliteollisuutta ja sähköntuotantoa harjoittaneen Iggesundin ruukin ympärille. Toisen maailmansodan jälkeen yhtiön toimialoja saneerattiin ja se keskittyi pelkästään metsäteollisuuteen. 1980-luvulla yhtiön omistajaksi tuli vähin erin Mo och Domsjö AB eli MoDo, joka vuonna 2000 otti yritysostojen seurauksena nimen Holmen. Nykyisin Iggesundin täysin integroitu sellu- ja kartonkitehdas tunnetaan nimellä Holmen Iggesund Paperboard, ja se työllisti 2020-luvun alkuvuosina noin 800 ihmistä.
Ruukin metalliteollisuusperinteitä paikkakunnalla on jatkanut tukinkuorinta- ja haketuslaitteistoja valmistava Iggesund Tools AB, jonka vuonna 2011 osti itävaltalainen Andritz. Tuolloin sillä oli 160 työntekijää.
Iggesundin liepeillä sijaitsee Euroopan pisin tunnettu luolasto, noin 2,6 kilometriä pitkä Bodagrottorna.
Käännös suomeksi
Hummer H3

| Hummer H3 |
| --- | --- |
 Hummer H3 (2009)
Valmistustiedot
Valmistusmaa:   Etelä-Afrikka  Yhdysvallat
Valmistaja:  Hummer
Konserni:  General Motors
Valmistusvuodet:  2005–2010
Korimalli:  5-ovinen maasturi
Luokka:  J-segmentti
Seuraaja:  GMC Hummer EV
Teknisesti samankaltaisia:  Chevrolet Colorado GMC Canyon
Tekniset tiedot
Moottori:  R5
Iskutilavuus:  3,5–3,7 l
Teho:  220–224 hv
Vetotapa:  neliveto
Hummer H3 on ulkomitoiltaan pienin ja viimeiseksi jäänyt Hummer-malli. SUV-mallinen auto esiteltiin vuonna 2005. Yhdysvalloissa se tuli markkinoille toukokuussa 2005 ja lisäsi selkeästi Hummereiden kokonaismyyntilukuja. Aluksi mallia valmistettiin vain Shreveportissa, Louisianassa ja autot jäivät kaikki Pohjois-Amerikkaan. Vuoden 2007 alussa General Motors esitteli myös Etelä-Afrikan Struandalen tehtaalla valmistettavan H3:n, jota tullaan myymään ympäri maailman. Euroopassa uusi malli tuli myyntiin huhtikuussa 2007 ja myös oikealta ohjattava malli tuli saatavaksi samana kesänä.
Pohjois-Amerikan mallissa käytetään paljon yhteisiä osia Chevrolet Coloradon ja GMC Canyonin kanssa. Mallista on olemassa myös vuoden 2006 Detroitissa esitelty H3x-malli, joka eroaa normaalimallista lisävarusteiden osalta. H3:sen konseptiautomalli oli pick-up, mutta tuotantomallista tuli kuitenkin farmari.
Etelä-Afrikassa valmistettu versio eroaa monin tavoin pohjoisamerikkalaisesta. Muun muassa valoumpioiden ja puskurien muodot ovat erilaiset. Samoin esimerkiksi lokasuojia on levennetty, jotta ne peittäisivät renkaat paremmin ja täyttäisivät joidenkin maiden lainsäädännön asettamat edellytykset.
Maaliskuussa 2007 esiteltiin Isossa-Britanniassa myös oikeanpuoleisella ohjauksella varustettu H3. Se valmistetaan Etelä-Afrikassa ja tulee tarjolle Ison-Britannian lisäksi muun muassa Australiassa ja Japanissa.
Tekniikka

Ensimmäistä kertaa Hummerissa on mahdollista valita vaihteistoksi viisivaihteinen manuaalivaihteisto tai nelivaihteinen automaatti (Hydra-Matic 4L60). Neliveto toimii täysin elektronisesti. Varustukseen kuuluu myös GM:n Stabilitrak-ajonvakautusjärjestelmä.
Yhdysvalloissa moottorina toimii 3,5-litrainen Atlas-moottori.
3.5 (Atlas) – 220 hv @ 5 600 r/min, 305 Nm @ 2 800 r/min
Etelä-Afrikassa valmistetussa versiossa käytetään 3,7-litraista viisisylinteristä Vortec-rivimoottoria. Moottorin huipputeho on 180 kW (224 hv).
3.7 (Vortec) – 180 kW (224 hv) @ 5 600 r/min, 328 Nm @ 4 600 r/min
Mittoja

H2-malliin verrattuna H3 on 39 millimetriä lyhyempi, 171 millimetriä matalampi ja 73 millimetriä kapeampi. Auto ei ole juurikaan normaalia sedan-mallista autoa pidempi, joten sillä pystyy liikkumaan myös kaupunkiliikenteessä. Kääntöympyräksi ilmoitetaan 11,3 metriä. Maasto-ominaisuudet ovat kuitenkin Hummer-tyyliset, maavaran ollessa 216 millimetriä. Pienestä koostaan huolimatta H3 pystyy kahlaamaan syvemmällä vedessä kuin isoveljensä, Hummer H2. GM:n mukaan H3 pystyy etenemään 407 millimetrin syvyisessä vedessä 32 km/h ja 610 millimetrin syvyisessä vedessä 8 km/h. Koska pyörät on sijoitettu aivan korin kulmiin, on nousukulma edessä 37,5 astetta ja takana 34,6 astetta.
ISO 3166-2:IS

Islannin aluejako. Alue 1 (Höfuðborgarsvæðið) käsittää sekä koodien IS-0 että IS-1 alueet.
ISO 3166-2:IS on ISO-standardointijärjestön standardi, joka määrittää geokoodit Islannille. ISO 3166-2:IS on ISO 3166-2 -standardin osajoukko, joka määrittää yhdeksän alueen koodit.
Koodit

Koodin ensimmäinen osa on ISO 3166-1 -standardin mukainen Islannin maakoodi "IS" ja toinen osa on aluekohtainen numero.
| Koodi | Alue |
| --- | --- |
IS-0: Reykjavík
IS-1: Höfuðborgarsvæði utan Reykjavíkur
IS-2: Suðurnes
IS-3: Vesturland
IS-4: Vestfirðir
IS-5: Norðurland vestra
IS-6: Norðurland eystra
IS-7: Austurland
IS-8: Suðurland
ISO 3166-2:JM

Jamaikan kunnat.
ISO 3166-2:JM on ISO-standardointijärjestön standardi, joka määrittää geokoodit Jamaikalle. ISO 3166-2:JM on ISO 3166-2 -standardin osajoukko, joka määrittää 14 kunnan koodit.
Koodit

Koodin ensimmäinen osa on ISO 3166-1 -standardin mukainen Jamaikan maakoodi ”JM” ja toinen osa on aluekohtainen kaksinumeroinen tunnus.
| Koodi | Alue |
| --- | --- |
JM-01: Kingston
JM-02: Saint Andrew
JM-03: Saint Thomas
JM-04: Portland
JM-05: Saint Mary
JM-06: Saint Ann
JM-07: Trelawny
JM-08: Saint James
JM-09: Hanover
JM-10: Westmoreland
JM-11: Saint Elizabeth
JM-12: Manchester
JM-13: Clarendon
JM-14: Saint Catherine
ISO 3166-2:IN

Intian osavaltiot ja territoriot.
ISO 3166-2:IN on ISO-standardointijärjestön standardi, joka määrittää geokoodit Intialle. ISO 3166-2:IN on ISO 3166-2 -standardin osajoukko, joka määrittää 29 osavaltion ja seitsemän territorion koodit.
Koodit

Koodin ensimmäinen osa on ISO 3166-1 -standardin mukainen Intian maakoodi ”IN” ja toinen osa on aluekohtainen kaksikirjaiminen tunnus.
| Koodi | Alue |
| --- | --- |
IN-AN: Andamaanit ja Nikobaarit
IN-AP: Andhra Pradesh
IN-AR: Arunachal Pradesh
IN-AS: Assam
IN-BR: Bihar
IN-CH: Chandigarh
IN-CT: Chhattisgarh
IN-DD: Daman ja Diu
IN-DL: Delhi
IN-DN: Dadra ja Nagar Haveli
IN-GA: Goa
IN-GJ: Gujarat
IN-HP: Himachal Pradesh
IN-HR: Haryana
IN-JH: Jharkhand
IN-JK: Jammu ja Kashmir
IN-KA: Karnataka
IN-KL: Kerala
IN-LD: Lakshadweep
IN-MH: Maharashtra
IN-ML: Meghalaya
IN-MN: Manipur
IN-MP: Madhya Pradesh
IN-MZ: Mizoram
IN-NL: Nagaland
IN-OR: Odisha
IN-PB: Punjab
IN-PY: Puducherry
IN-RJ: Rajasthan
IN-SK: Sikkim
IN-TG: Telangana
IN-TN: Tamil Nadu
IN-TR: Tripura
IN-UP: Uttar Pradesh
IN-UT: Uttarakhand
IN-WB: Länsi-Bengali
Huolestuttavia merkkejä

| Huolestuttavia merkkejä Memmy Posse |
| --- | --- | --- |

Studioalbumin tiedot
 Julkaistu: 11. kesäkuuta 2004
 Formaatti: CD, LP
 Tuottaja(t): Fresh O Lexxx, Ilari, 504 Boyz
 Tyylilaji: rap
 Kesto: 41.00
 Levy-yhtiö: Monsp Records
Memmy Possen muut julkaisut
| Aina vanteilla 2002 | Huolestuttavia merkkejä 2004 |   |
Huolestuttavia merkkejä on rap-yhtye Memmy Possen toinen studioalbumi. Albumin julkaisi Monsp Records ja se julkaistiin 11. kesäkuuta 2004. Se julkaistiin CD:n lisäksi c-kasettina (100kpl) sekä vinyylinä.
Kappaleet

| # | Kappale | Vierailija(t) | Tuottaja(t) | Aika |
| --- | --- | --- | --- | --- |
| 1. | Pohjat |  | Fresh O Lexxx | 3:18 |
| 2. | Nousui ja laskui |  | Ilari, Fresh O Lexxx | 3:40 |
| 3. | Rokuli |  | Fresh O Lexxx | 5:29 |
| 4. | Huolestuttavia merkkejä |  | Ilari | 3:48 |
| 5. | Sun ei tarvi |  | 504 Boyz, Fresh O Lexxx | 5:08 |
| 6. | Kupittaalta tajukankaalle | Notkea Rotta ja Rohtori Laine | Fresh O Lexxx | 4:45 |
| 7. | Vituttaa niin paljon ettei veri kierrä |  | Fresh O Lexxx | 3:29 |
| 8. | Saatana saapuu Helsinkiin |  | Fresh O Lexxx | 4:04 |
| 9. | Hinnalla millä hyvänsä | Petos, Setä Koponen ja Tuomio & Kone | Fresh O Lexxx | 5:07 |
| 10. | Live | Komisario Jyrkkä | Fresh O Lexxx | 4:19 |
| * | Pohjat (video) |  |  |  |
Samplet

"Pohjat" sisältää samplen Brian Bennettin ja Alan Hankshaw'n kappaleesta "Name of the Game".
Aiheesta muualla

Albumin arvostelu Findance -sivustolla
Albumin arvostelu Noise -sivustolla
Albumin arvostelu Soundi[vanhentunut linkki] -sivustolla
Ihmisryöstö

Ihmisryöstö eli kidnappaus (engl. kidnapping) on rikos, jossa henkilö kaapataan eli hänen vapautensa viedään vastoin hänen tahtoaan. Englanninkielisen vastineen kidnapping alkuperäinen merkitys on kirjaimellisesti lapsenryöstö, mutta nykyään sana viittaa yhtä lailla aikuisiin.
Ihmisryöstöt ovat rikollisryhmien yleinen rahanansaitsemiskeino epävakaillaselvennä alueilla. Motiivina ovat lunnasrahat. Esimerkiksi Nigerian öljyntuotantoalueilla Nigerin suistossa on kaapattu noin 100 ulkomaalaista vuodessa. Heidät vapautetaan keskimäärin 500 000 dollarin lunnasrahoja vastaan.
Nykyään kidnappaus on maailman yleisimpiä rikoksia ja FBI:n etsintäkuuluttamista suurin osa on kidnappaajia.[lähde? ]
Hirvitalo

| Hirvitalo |
| --- | --- |

Osoite:  Hirvikatu 10
Sijainti:  Tahmela, Tampere, Suomi
Koordinaatit:  61°29′58″N, 023°42′50″E
Omistaja:  Tampereen kaupunki
Käyttäjä:  Pispalan nykytaiteen keskus, Pispalan kulttuuriyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hirvitalo on vuodesta 2006 alkaen toiminut kulttuuri- ja sosiaalikeskus, jossa toimivat Pispalan nykytaiteen keskus ja Pispalan kulttuuriyhdistys ry. Se sijaitsee Tampereen Tahmelassa osoitteessa Hirvikatu 10.
Talossa on galleria-, työskentely- ja oleskelutiloja kolmessa kerroksessa, sekä suuri pihamaa ja esityslava, joka mahdollistaa ulkoilmatapahtumat. Talolla sijaitsee myös taidekirjasto, bänditila ja puutyöverstas, ja puutarha pienimuotoiseen omatarveviljelyyn.
Hirvitalo ja sitä ylläpitävä Pispalan kulttuuriyhdistys saivat 2014 Suomen Galleristit ry:n ja Messukeskuksen valtakunnalisen Vuoden Taideteko -palkinnon ja 2010 Vuoden Kiila -palkinnon. 
Perusteluina Kiila-palkinnolle oli avoin ja omaehtoinen kansalais- ja kulttuuritoiminta.
Hirvitalo on myös taidekollektiivi, joka järjestää kutsunäyttelyitä, taidetapahtumia ja taiteilijatapaamisia.[lähde? ]
Hirvitalo on ollut jatkuvasti Tampereen kaupungin myyntiuhan alla, mikä on herättänyt kansalaisliikkeen talon puolustamiseksi.[lähde? ]
Toiminta

Näkyvintä toimintaa Hirvitalossa ovat kuukausittain vaihtuvat nykytaiteen näyttelyt, taidetapahtumat ja kurssit. Lisäksi talolla on pidetty muun muassa lukupiirejä, kirjanjulkistamistilaisuuksia, kasettiraatia, permakulttuurikurssia, videoiltoja ja serigrafiatyöpajoja.[lähde? ]
Hirvitalo pyrkii tarjoamaan avointa ja maksutonta kulttuuritilaa. Kiinnostuneet voivat perustaa työryhmiä ja tehdä projekteja, kuka tahansa voi tehdä aloitteen talonkokouksessa tiistaisin. Pispalan kulttuuriyhdistyksen entinen puheenjohtaja Mikko Lipiäinen vertaa taloa eurooppalaisiin sosiaalikeskuksiin, jotka myös ovat usein vallattuja, tai joiden toiminta on alkanut valtauksesta ja vakiintunut sen myötä.
Historiaa

Pispalan nykytaiteen keskuksen toiminta alkoi 2005 Tahmelassa, Kurpitsatalon Vintti-galleriassa.  Helmikuussa 2006 joukko Pispalassa asuvia taiteilijoita ja kulttuuriaktivisteja huomasi Hirvikatu 10:ssä tyhjillään seisovan talon ja yöllisen kierroksen jälkeen oltiin yksimielisiä talon haltuunotosta. 1920-luvulla rakennettu talo oli Tampereen kaupungin vuokrakäytössä, ajoittain tyhjänä.[lähde? ]
Pirkanmaan taidetoimikunta järjestää vuosittain Taidesuunnistus-nimistä viikonlopputapahtumaa, jonka aikana galleriat, ateljeet ja työpajat ovat avoinna yleisölle. Huhtikuussa 2006 Hirvitalo ilmoitettiin taidesuunnistuskohteeksi, ja taloa pyydettiin kaupungilta lainaan. Aktiiviryhmä siivosi huoneet galleriatiloiksi ja pystyttivät näyttelyn, jossa esiteltiin taloa mahdollisena julkisena kulttuurikeskuksena. Vieraille tarjoiltiin teetä ja kahvia sekä ulkona musisoivat Kusti Vuorinen ja Simo Laihonen. Viikonlopun aikana talossa kävi noin 400 ihmistä.[lähde? ]
Tapahtuma dokumentoitiin huolellisesti ja dokumenttimateriaalin oheen liitettiin hakemus talon pidempiaikaista käyttöä varten. Kaupungin virkamiehiä lähti tapaamaan delegaatio, jossa mukana oli Pirkanmaan visuaalisten taiteiden läänintaiteilija Marketta Mäkinen. Kaupunki suostui viiden kuukauden tilapäiseen vuokrasopimukseen nimellisellä vuokralla.[lähde? ]
Tilapäisen vuokrasopimuksen lähestyessä loppumista kaupungin kiinteistötoimi ilmoitti, ettei sopimusta tulla jatkamaan. Kaupungin kulttuuriväki, kuten taidetoimikunta ja kulttuuritoimi, vastustivat häätöä. Kiinteistötoimi peruuttikin lausuntonsa ja solmittiin toistaiseksi voimassa oleva vuokrasopimus, joka on jatkunut tauotta vuodesta 2006 tähän päiväänmilloin?. Nykyisen vuokrasopimuksen aikana taloa on saatu huomattavasti remontoitua yhdistyksen toimesta.[lähde? ]
Hirvitalon tontti on alueen kaavassa merkitty julkisessa käytössä olevaksi, mutta Tampereen kaupunki on kuuluttanut kaavamuutoksen vireille. Hirvitalon tontti sekä sen vieressä oleva joutomaa-tontti tahdotaan pilkkoa pientaloasumista varten. Pispalan kulttuuriyhdistys on käynnistänyt oman kaavoitushankkeensa ja remontoinut taloa mesenaattikampanjoilla. Lähtökohtana on, että Hirvitalo säilyisi kulttuurikeskuksena.[lähde? ]
Aiheesta muualla

Vuoden taideteko -palkinto tamperelaiselle Hirvitalolle
Hirvitalon kotisivut
Tampere City Council
Hear-o-pedia
Hirvitalon keskustelu UuGee Radion kanssa (englanniksi)
ISO 3166-2:KP

Pohjois-Korean hallintoalueet.
ISO 3166-2:KP on ISO-standardointijärjestön standardi, joka määrittää geokoodit Pohjois-Korealle. ISO 3166-2:KP on ISO 3166-2 -standardin osajoukko, joka määrittää yhden pääkaupungin, yhden erityiskaupungin ja yhdeksän provinssin koodit.
Koodit

Koodin ensimmäinen osa on ISO 3166-1 -standardin mukainen Pohjois-Korean maakoodi "KP" ja toinen osa on aluekohtainen kahdesta numerosta muodostuva tunnus.
| Koodi | Alue | Tyyppi |
| --- | --- | --- |
| KP-01 | Pjongjang | pääkaupunki |
| KP-02 | Etelä-Pyeongan | provinssi |
| KP-03 | Pohjois-Pyeongan | provinssi |
| KP-04 | Jagang | provinssi |
| KP-05 | Etelä-Hwanghae | provinssi |
| KP-06 | Pohjois-Hwanghae | provinssi |
| KP-07 | Gangwon | provinssi |
| KP-08 | Etelä-Hamgyeong | provinssi |
| KP-09 | Pohjois-Hamgyeong | provinssi |
| KP-10 | Ryanggang | provinssi |
| KP-13 | Raseon | erityiskaupunki |